
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	11.06.2026.
	
	Nr. RD-26-225-ir


	Par satiksmi gājiena laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.7. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, pamatojoties uz biedrības “Active Rainbow” 06.05.2026. iesniegumu par gājiena un publiska pasākuma “Riga Pride 2026” rīkošanu 13.06.2026. un Valsts policijas Rīgas reģiona pārvaldes 09.06.2026. iesniegumu:

1. Ņemt vērā, ka 13.06.2026. no plkst. 13.00 notiks gājiens pa maršrutu Esplanāde– Krišjāņa Valdemāra iela–Lāčplēša iela–Brīvības iela–Brīvības bulvāris–Esplanāde un publisks pasākums (turpmāk – pasākums) Esplanādē.

2. Noteikt, ka:

2.1. no 12.06.2026. plkst. 20.00 līdz 13.06.2026. plkst. 18.00 tiks aizliegts transportlīdzekļiem (izņemot operatīvo transportu un diplomātiskā korpusa transportlīdzekļus) apstāties un stāvēt Lāčplēša ielas labajā pusē, posmā no Krišjāņa Valdemāra ielas līdz Skolas ielai, kā arī atstātie transportlīdzekļi tiks pārvietoti uz citu stāvēšanai atļautu vietu;
2.2. 13.06.2026. no plkst. 12.30 līdz plkst. 14.00 tiks slēgta transportlīdzekļu (izņemot operatīvo transportu, diplomātiskā korpusa transportlīdzekļus un līdz plkst. 13.00 sabiedrisko transportu) satiksme:

2.2.1. Krišjāņa Valdemāra ielā, posmā no Kalpaka bulvāra līdz Stabu ielai;

2.2.2. Brīvības ielā, posmā no Stabu ielas līdz Kalpaka bulvārim;

2.2.3. Lāčplēša ielā, posmā no Krišjāņa Valdemāra ielas līdz Tērbatas ielai;
2.2.4. Dzirnavu ielā, posmā no Krišjāņa Valdemāra ielas līdz Tērbatas ielai;

2.2.5. Blaumaņa ielā, posmā no Brīvības ielas līdz Tērbatas ielai;

2.2.6. Elizabetes ielā, posmā no Jeruzalemes ielas līdz Brīvības ielai;

2.2.7. Andreja Pumpura ielā; posmā no Jura Alunāna ielas līdz Krišjāņa Valdemāra ielai;

2.2.8. Baumaņa skvērā, posmā no Brīvības bulvāra līdz Tērbatas ielai;

2.2.9. Skolas ielā, posmā no Stabu ielas līdz Elizabetes ielai;

2.2.10. Baznīcas ielā, posmā no Elizabetes ielas līdz Lāčplēša ielai.
3. Par gājiena un pasākuma norisi atbild biedrības “Active Rainbow” pārstāve Anastasija Laizāne (tālrunis 26601057, e-pasts: info.activerainbow@gmail.com).

4. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi:

4.1. aizliegt transportlīdzekļu (izņemot operatīvo transportu un diplomātiskā korpusa transportlīdzekļus) apstāšanos un stāvēšanu 2.1. apakšpunktā minētajā vietā norādītajā laikā, kā arī nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļautu vietu;

4.2. nodrošināt sabiedrisko kārtību gājiena un pasākuma norises vietās norādītajā laikā.

5. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju:

5.1. nodrošinās gājiena dalībnieku pārvietošanos pa 1. punktā minēto maršrutu;

5.2. slēgs transportlīdzekļu (izņemot operatīvo transportu, diplomātiskā korpusa transportlīdzekļus un līdz plkst. 13.00 sabiedrisko transportu) satiksmi 2.2. apakšpunktā minētajās vietās no plkst. 12.30 līdz gājiena beigām atbilstoši nepieciešamībai;

5.3. nodrošinās ceļu satiksmes drošību un sabiedrisko kārtību iepriekšminētajās vietās un maršrutā norādītajā laikā. 

6. Gājiena un pasākuma organizatorei – biedrībai “Active Rainbow” nodrošināt: 

6.1. sabiedriskās kārtības noteikumu ievērošanu gājiena un pasākuma norises vietās norādītajā laikā;

6.2. teritorijas sakopšanu pēc gājiena un pasākuma beigām.

7. Sabiedrībai ar ierobežotu atbildību “A.K.7” nodrošināt autoevakuatorus 2.1. apakšpunktā minētajā vietā norādītajā laikā un pēc Rīgas valstspilsētas pašvaldības policijas vai Valsts policijas Rīgas reģiona pārvaldes pieprasījuma.

8. Rīgas pašvaldības sabiedrībai ar ierobežotu atbildību “Rīgas satiksme”:

8.1. slēgt Rīgas pašvaldības sabiedrības ar ierobežotu atbildību “Rīgas satiksme” pārvaldījumā esošās autostāvvietas 2.1. apakšpunktā minētajā vietā norādītajā laikā;

8.2. organizēt sabiedriskā transporta satiksmi saskaņā ar pielikumu;
8.3. 13.06.2026. izvietot pieturvietās informāciju par izmaiņām maršrutos;

8.4. 13.06.2026. no plkst. 12.00 nodrošināt trīs autobusus atbilstoši Valsts policijas Rīgas reģiona pārvaldes norādījumiem.

9. Sabiedrībai ar ierobežotu atbildību “Rīgas luksofors” nodrošināt satiksmes organizācijas tehnisko līdzekļu izvietošanu saskaņā ar satiksmes organizācijas shēmu un pēc Valsts policijas Rīgas reģiona pārvaldes un Rīgas valstspilsētas pašvaldības policijas norādījumiem.

10. Rīgas valstspilsētas pašvaldības Centrālās administrācijas Komunikācijas pārvaldei:

10.1. nodrošināt informācijas par izmaiņām transportlīdzekļu satiksmē gājiena un pasākuma laikā publiskošanu Rīgas valstspilsētas pašvaldības komunikācijas kanālu resursos;

10.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 
	J.Lange

